Частни лесовъди тестват електронните билети за превоз на дървесина
Системата за издаване на електронни превозни билети, които дават възможност за проверка в реално време на транспортираната дървесина, е предоставена за тестване на частни лесовъди. Целта е масово внедряване и максимално повишаване на контрола в горите, обясниха експерти от Северноцентралното държавно предприятие /СЦДП/ - Габрово, което разработи и първо въведе електронната система.
Предприятието, което стопанисва държавните горски територии в областите Разград, Силистра, Русе, В. Търново и Габрово, започна да издава електронни билети в 09:53:47 ч. на 3 октомври м.г. От момента на въвеждането, до 10.30 ч. на 14 март, в рамките на СЦДП бяха издадени 14 929 електронни превозни билета, показа справка в системата. 
[bookmark: _GoBack]Разработената от СЦДП електронна система бе предоставена безвъзмездно на Изпълнителната агенция по горите, която чрез териториалните си поделения осъществява горския контрол. От началото на годината електронните превозни билети станаха задължителни за всички държавни горски предприятия у нас. В реално време, споделен достъп до информацията за транспортираната в страната дървесина имат от НАП, Агенция „Митници“ и ДАИ. 
Освен електронните билети, Северноцентралното държавно предприятие пилотно разработи система за отчет и контрол на отстреляния дивеч, както и платформа за провеждане на електронни търгове при продажбата на дървесина.
По области, издадените електронни билети и транспортираните количества плътна дървесина са както следва:
В. Търново -  ДГС Болярка -  573 билета и 8508.54 куб. м. превозена дървесина
                      - ДСГ  Свищов  - 608 билета, 6390. 44 куб. м. дървесина             
                      - ДГС Горна Оряховица– 861 билета, 15749.32  куб. м. 
                      - ДГС Елена – 910 билета, 9144.39 куб. м.                  
                      - ДГС Буйновци – 851 бил. 7471.86 куб. м. 
Габрово – ДГС Габрово – 1106 бил., 9721.35 куб. м. 
                 - ДГС Севлиево – 501 бил., 5966.52 куб. м. 
                 - ДЛС Росица – 1113 бил., 12121.18 куб. м
                 - ДГС Плачковци – 679 бил., 7187.17 куб. м
Русе – ДЛС Дунав – 1082 бил., 15938.83 куб. м  
           - ДГС Бяла – 917 бил. , 8335.70 куб. м. 
Разград – ДГС Разград – 701 бил.,  7117.17 куб. м. 
                - ДЛС Воден – 736 бил., 7176.96 куб. м.  
                - ДГС Сеслав – 1001 бил.,  23814.34 куб. м. 
Силистра – ДГС Тутракан – 1100 бил., 12148.01 куб. м.
                   - ДГС Силистра – 829 бил., 12929.06 куб. м. 
                   - ДЛС Каракуз – 1402 бил., 22085.72  
Към часа на справката, на територията на страната транспортираното количество плътна дървесина възлизаше на общо 811872.64 кубически метра.

